CELEX: 62022TN0166
Language: lv
Date: 2022-03-30 00:00:00
Title: Lieta T-166/22: Prasība, kas celta 2022. gada 30. martā – Seifert/Padome

7.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 222/31
            
         
      Prasība, kas celta 2022. gada 30. martā – Seifert/Padome
      (Lieta T-166/22)
      (2022/C 222/52)
      Tiesvedības valoda – vācu
      
         Lietas dalībnieki
      
      
         Prasītāja: Evgenia Seifert (Minhene, Vācija) (pārstāvis: T. Seifert, advokāts)
      
         Atbildētāja: Eiropas Savienības Padome
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Padomes Regulas (ES) 2022/328 (2022. gada 25. februāris), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 9) punktu;
               
            
                  —
               
               
                  piespriest Eiropas Savienībai atlīdzināt tiesāšanās izdevumus, tostarp prasītājas nepieciešamos izdevumus.
               
            
         Pamati un galvenie argumenti
      
      Prasītāja uzskata, ka Padomes Regulas (ES) 2022/328 (2022. gada 25. februāris), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (1), 1. panta 9) punktā viņa tiekot diskriminēta savas izcelsmes dēļ kā Krievijas valstspiederīgā un tādējādi tiekot pārkāpta Eiropas Konvencija par cilvēktiesību un pamatbrīvību aizsardzību saistībā ar tiesībām, kas izriet no Eiropas Konvencijas par cilvēktiesību un pamatbrīvību aizsardzību 8. panta 1. punkta. Turklāt Padome nevarot atsaukties uz ārkārtas stāvokli saskaņā ar šīs konvencijas 15. panta 1. punktu un uz atkāpi šīs konvencijas 15. panta 3. punkta izpratnē.
      
         (1)  OV 2022, L 49, 1. lpp.